CELEX: 31982R1759
Language: el
Date: 1982-06-30 00:00:00
Title: Κανονισμός (EOK) αριθ. 1759/82 τής Επιτροπής τής 30ής Ιουνίου 1982 περί καθορισμού τών κριτηρίων γιά τή χορήγηση από τά Κράτη μέλη στούς μικρούς παραγωγούς γάλακτος ποσών πού καθορίζονται στόν κανονισμό (EOK) αριθ. 1190/82

Avis juridique important

|

31982R1759

Κανονισμός (EOK) αριθ. 1759/82 τής Επιτροπής τής 30ής Ιουνίου 1982 περί καθορισμού τών κριτηρίων γιά τή χορήγηση από τά Κράτη μέλη στούς μικρούς παραγωγούς γάλακτος ποσών πού καθορίζονται στόν κανονισμό (EOK) αριθ. 1190/82  

Επίσημη Εφημερίδα αριθ. L 193 της 03/07/1982 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 1759/82 ΤΗΣ ΕΠΙΤΡΟΠΗΣ  της 30ής Ιουνίου 1982  περί καθορισμού των κριτηρίων για τη χορήγηση από τα Κράτη μέλη στους μικρούς παραγωγούς γάλακτος ποσών που καθορίζονται στον κανονισμό (ΕΟΚ) αριθ. 1190/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1189/82 (2), και ιδίως το άρθρο 2α εδάφιο τρίτο,  την πρόταση της Επιτροπής,  Εκτιμώντας:  ότι το άρθρο 2 δεύτερη παράγραφος του κανονισμού (ΕΟΚ) αριθ. 1190/82 του Συμβουλίου (3) προβλέπει τον καθορισμό των κριτηρίων-στόχων για την έγκριση από την Επιτροπή των διατάξεων τις οποίες τα Κράτη μέλη προτίθενται να θεσπίσουν για την κατανομή μεταξύ των μικρών παραγωγών γάλακτος των καθοριζομένων ποσών·  ότι πρέπει να θεσπιστούν τα κριτήρια κατά τρόπο ώστε να λαμβάνονται υπόψη οι διαρθρωτικές και φυσικές ανισότητες που υφίστανται στον τομέα του γάλακτος μεταξύ των διαφόρων Κρατών μελών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Τα ποσά που καθορίζονται από τον κανονισμό (ΕΟΚ) αριθ. 1190/82 κατανέμονται από τα Κράτη μέλη μεταξύ των μικρών παραγωγών γάλακτος, λαμβανομένης υπόψη της ποσότητας γάλακτος που παραδόθηκε στις επιχειρήσεις επεξεργασίας ή μεταποιήσεως εντός του ορίου μίας ανώτατης ποσότητας ανά παραγωγό· η ποσότητα αυτή εκφράζεται δια καθορισμού ενός ανώτατου αριθμού αγελάδων ανά εκμετάλλευση.  Επιπλόν, τα Κράτη μέλη δύνανται να λαμβάνουν υπόψη τις συνθήκες παραγωγής των σχετικών εκμεταλλεύσεων.  2. Τα Κράτη μέλη κοινοποιούν στην Επιτροπή, το αργότερο στις 30 Σεπτεμβρίου 1982, τις διατάξεις που προτίθενται να θεσπίσουν κατ' εφαρμογή της παραγράφου 1.  Η Επιτροπή κοινοποιεί στα Κράτη μέλη την έγκρισή της ή, ενδεχομένως, παρατηρήσεις της εντός προθεσμίας ενός μήνα που υπολογίζεται από τη λήψη της κοινοποιήσεως αυτής.  3. Η κατανομή των ποσών που αναφέρονται στην παράγραφο 1 μεταξύ των μικρών παραγωγών γάλακτος:  - δεν δύναται να επέλθει πριν από την έγκριση της Επιτροπής των διατάξεων που αναφέρονται στην παράγραφο 2,  - πρέπει να πραγματοποιηθεί πριν από τις 31 Μαρτίου 1983.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 140 της 20. 5. 1982, σ. 8.  (3) ΕΕ αριθ. L 140 της 20. 5. 1982, σ. 10.